stanford-oval/wikipedia huggingface dataset:
Mikrobiteoria
Mikrobiteorian kehittyminen > Ignaz Semmelweis

Ignaz Semmelweis oli Wienin kätilösairaalassa vuonna 1847 työskentelevä unkarilainen synnytyslääkäri, joka huomasi merkittävän kasvun lapsivuodekuumeen esiintyvyydessä kun naiset synnyttivät sairaalassa lääkärien ja ylioppilaiden avustamina. Kätilöiden avustamat synnytykset olivat sen sijaan suhteellisen turvallisia. Tutkittuaan asiaa pidemmälle, Semmelweis yhdisti lapsivuodekuumeen lääkäreiden suorittamiin tarkastuksiin ja huomasi, että nämä lääkärit tulivat yleensä suoraan ruumiinavauksista. Väittäen, että lapsivuodekuume johtui tarttuvasta taudista ja että ruumiinavauksista tulevat aineet olivat osallisia sen kehittymiseen, Semmelweis pakotti lääkärit pesemään kätensä klooriliuoksella ennen raskaana olevien naisten tutkimista. Tämän seurauksena, kyseisen sairaalan lapsivuodekuolleisuus väheni 18 prosentista 2,2 prosenttiin. Tästä huolimatta suurin osa sen ajan lääketieteellisestä yhteisöstä hylkäsi hänen teoriansa.
Mikrobiteorian kehittyminen > John Snow

John Snow oli niihin aikoihin hallitsevan miasmateorian skeptikko. Girolamo Fracastoron edistämä mikrobiteoria ei ollut vielä saanut täyttä tai laajalle levinnyttä hyväksyntää, joten Snow ei ymmärtänyt millä mekanismilla sairaus levisi. Hän julkaisi teoriansa ensimmäisen kerran vuonna 1849 On the Mode of Communication of Cholera -nimisessä esseessä. Snow julkaisi toisen painoksen artikkelistaan vuonna 1855, jossa hän dokumentoi kattavamman tutkimuksen vesihuollon vaikutuksesta Lontoon Sohossa vuonna 1854 tapahtuneeseen epidemiaan.
Puhumalla paikallisten asukkaiden kanssa, hän osasi tunnistaa Broad Streetilla (nyk. Broadwick Streetilla) olevan julkisen vesipumpun tartunnan lähteeksi. Snow otti näytteitä pumpun vedestä ja tutki näitä kemikaaleja ja mikroskooppia käyttäen. Vaikka nämä kokeet eivät lopullisesti todistaneet veden vaarallisuutta, Snow'n tekemät tutkimukset taudin leviämisestä riittivät vakuuttamaan paikallisen raadin poistamaan vesipumppu käytöstä irrottamalla sen kahva. Tätä on yleisesti pidetty epidemian loppumisen syynä, vaikka Snow huomasi, että epidemia saattoi jo olla nopeassa laskussa.
Snow käytti myöhemmin pistekarttaa havainnollistamaan pumpun ympärillä olevien koleratapauksien rykelmää. Hän käytti myös tilastotiedettä havainnollistaakseen vesilähteen laadun ja koleratapausten välisen yhteyden. Hän osoitti, että Southwark and Vauxhall Waterworks Company otti vettä Thames-joen jätevesien saastuttamista osista ja johti sitä koteihin, mikä johti koleran leviämiseen. Snown tutkimus oli merkittävä tapahtuma kansanterveyden ja maantieteen historiassa. Sitä pidetään yhtenä epidemiologian tieteenhaaran perustavina tapahtumina.
Tutkijat havaitsivat myöhemmin, että tämä julkinen kaivo oli kaivettu vain metrin päähän vanhasta likakaivosta, josta oli alkanut vuotaa ulosteessa olleita bakteereita.[lähde? ]
Tähän likakaivoon oli huuhtoutunut toisesta lähteestä koleran saaneen vauvan vaippa. Likakaivon suu oli alun perin ollut lähellä olleen talon alla, mutta talo rakennettiin uudelleen hieman kauemmas tulipalon jälkeen. Kaupunki oli laajentanut katua ja likakaivo oli kadonnut. Siihen aikaan oli yleistä, että talojen alla oli likakaivoja. Suurin osa perheistä yrittivät päästä eroon omista jätevesistä kaatamalla ne suoraan Thamesiin, jottei likakaivo täyttyisi nopeammin kuin likavesi ehtisi hajota maahan.
Valtion virkailijat palauttivat Broad Streetin pumpun kahvan koleraepidemian laannuttua. He olivat reagoineet vain populaation akuuttiin vaaraan ja hylkäsivät jälkeenpäin Snown teorian. Tämän ehdotuksen hyväksyminen olisi tarkoittanut uloste-suu tartuntareitin epäsuoraa hyväksyntää, minkä viranomaiset hylkäsivät koska se oli heidän mielestä "liian masentavaa".
Mikrobiteorian kehittyminen > Louis Pasteur

Muodollisemmat kokeet mikrobien ja sairauksien välisestä suhteesta suoritti Louis Pasteur vuosien 1860 ja 1864 välillä. Hän löysi lapsivuodekuumeen ja märkimistä aiheuttavan bakteerin verestä ja ehdotti boorihapon käyttöä tappamaan nämä mikrobit ennen synnytystä ja sen jälkeen.
Pasteur osoitti vuosien 1860 ja 1864 välillä myös, että käyminen ja mikrobien kasvu ravinneliuoksissa eivät johtuneet spontaanista sikiämisestä. Hän altisti vasta keitettyä lientä ilmalle astioissa, jotka sisälsivät suodattimet, jotka estivät hiukkasten kulkeutumisen kasvualustalle. Hän käytti myös astioita, joissa ei ollut lainkaan suodattimia ja joissa ilma kulki pitkien, pölyhiukkaset ulkona pitävien mutkikkaiden putkien kautta. Mitään ei kasvanut liemissä: Eliöt, jotka kasvoivat tällaisissa liemissä tulivat siis sen ulkopuolelta, pölyn kuljettamina itiöinä, sen sijaan että ne sikisivät liemestä.
Pasteur havaitsi vuonna 1870, että toinen mulperiperhosten toukkien vakava sairaus, pébrine, johtui pienestä mikroskooppisesta eliöstä, joka tunnetaan nykyisin nimellä Nosema bombycis. Pasteur pelasti Ranskan silkkituotannon kehittämällä menetelmän, jolla voitiin seuloa mulperiperhosten toukkien munia tartunnan saamattomien löytämiseksi. Menetelmä on edelleen käytössä tämän ja muiden mulperiperhosten toukkia haittaavien tautien torjunnassa.
Hygienia

Joseph Lister oli merkittävässä roolissa mikrobiteoriaan pohjautuvien käytännön sovelluksien kehityksessä 1870-luvulla. Hän edisti lääketieteellisten ympäristöjen hygienian ja aseptisten kirurgisten tekniikoiden kehitystä – osittain karbolihapon (fenolin) käytön kautta antiseptina.
Aiheesta muualla

William C. Campbell: The Germ Theory Calendar (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Germ theory of disease – 11.8.2015 versio
19. vuosisadan koleraepidemiaa esittävä kuva, jossa kuvataan taudin leviämistä myrkyllisten huurujen levittämänä.
John Snown laatima kartta, josta näkyy vuoden 1854 Lontoon epidemian koleratapauksien rykelmät.
Louis Pasteur laboratoriossaan. Albert Edelfeltin maalaus vuodelta 1885.
Louis Pasteurin pastörointikoe havainnollistaa tosiasiaa, että liemen pilaantuminen johtui ilmassa olevista hiukkasista eikä itse ilmasta. Nämä kokeet olivat tärkeitä mikrobiteoriaa tukevia todisteita.
Käännös suomeksi
Tōkō Shinoda

Tōkō Shinoda vuonna 1955.
Tōkō Shinoda (jap. 篠田桃紅, Shinoda Tōkō; 28. maaliskuuta 1913 – 1. maaliskuuta 2021) oli japanilainen kuvataiteilija. Hänen taiteessaan yhdistyvät perinteinen kalligrafia ja abstraktin ekspressionismin vaikutteet.
Shinoda syntyi Mantšuriassa. Hän matkusti vuosina 1956–1958 Yhdysvaltoihin, jossa hänen töitään ostivat Charles Laughton ja John Lewis. Juuri Yhdysvalloissa hän perehtyi ensi kertaa abstrakteihin ekspressionisteihin.
Shinodan teoksia on ollut näytillä useissa tunnetuissa museoissa, kuten Art Institute of Chicagossa ja Cincinnati Art Museumissa.
Varsovan rautatieasema

Varsovan rautatieasema tarkoittaa seuraavia rautatieasemia:
Varsovan keskusasema (puol. Warszawa Centralna), rautatieasema Varsovassa, Puolassa
Varsovan läntinen asema (puol. Warszawa Zachodnia), rautatieasema Varsovassa, Puolassa
Varsovan itäinen asema (puol. Warszawa Wschodnia), rautatieasema Varsovassa, Puolassa
Varsovan Vilnan rautatieasema (puol. Warszawa Wileńska), rautatieasema Varsovassa, Puolassa
Varsovan rautatieasema (ven. Варшавский вокзал), rautatieasema Hatsinassa, Venäjällä
Varsovan rautatieasema (ven. Варшавский вокзал), rautatieasema Pietarissa, Venäjällä.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Varsovan rautatieasema”, voi hakea sivunnimihaulla, laajalla sivunnimihaulla tai tekstihaulla.
Mike Chang

| Mike Chang |
| --- | --- |
 Harry Shum Jr. hahmonaan Mike Changina Gleen livekonsertissa.
Luoja(t):  Ryan Murphy Brad Falchuk Ian Brennan
Näyttelijä(t):  Harry Shum Jr.
Ensi- esiintyminen:  "Paksuna"
Viimeinen esiintyminen:  "Dreams Come True"
Henkilötiedot
Koko nimi:  Michael "Mike" Robert Chang Jr.
Suhteet
Vanhemmat:  Michael Chang Sr. (isä) Julia Chang (äiti)
Tutut:  Tina Cohen-Chang (ex-tyttöystävä) Brittany Pierce (ex-tyttöystävä)
Infobox OKVirheellinen NIMI-arvo: 
Mike Chang on kuvitteellinen televisiohahmo amerikkalaisessa sarjassa Glee (2009–2015), joka yhdistelee draamaa, komediaa ja musikaalia. Sarjaa esitti Yhdysvalloissa televisiokanava FOX ja Suomessa AVA. Hahmoa näyttelee Harry Shum Jr., joka on esiintynyt sarjassa sen neljännestä jaksosta lähtien. Miken hahmon kehittivät Gleen luojat Ryan Murphy, Brad Falchuk ja Ian Brennan. Hän on valmistunut opiskelija William McKinley -koulusta ja yksi Uusien Tuulien entisistä jäsenistä.
Juoni > Ensimmäinen tuotantokausi

Mike esiintyy sarjassa ensimmäistä kertaa jaksossa "Paksuna", McKinley -koulun jalkapallojoukkueen jäsenenä. Hän tanssii Beyoncén kappaleeseen "Single Ladies (Put a Ring on It)" yhdessä Kurt Hummelin (Chris Colfer) ja muiden koulun jalkapallojoukkuelaisten kanssa voittaakseen kisat, ja liittyy Uusiin Tuuliin joukkuetovereidensa Mattin (Dijon Talton) ja Puckin (Mark Salling) kanssa. Mike on erittäin lahjakas tanssija, joka pystyy esittämään monimutkaisia popping ja locking tanssiliikkeitä. Hän laulaa usein taustaa ja esittää lyhyitä tanssisooloja kuoron musiikkiesityksissä. Ensimmäisen tuotantokauden viimeisessä jaksossa, Mike sanoo, että ennen Uusia Tuulia hän pelkäsi tanssia oman huoneensa ulkopuolella.
Juoni > Toinen tuotantokausi

Kesällä Mike ja Tina (Jenna Ushkowitz) ovat taideohjaajina aasialaisella leirillä, missä he suutelevat ja alkavat seurustella. Mike laulaa ensimmäisen kerran jaksossa "Duettoja", missä hän esittää kappaleen "Sing!" musikaalista A Chorus Line Tinan kanssa. Hänet valitaan esittämään tanssisarja Brittanyn (Heather Morris) kanssa alueellisiin kisoihin. Heidän jatkuva harjoittelu huolestuttaa Tinaa, joka virheellisesti pelkää menettävänsä Miken Brittanylle; Tina pyytää myöhemmin anteeksi epäilyjään. Mike esittää sarjan ensimmäisen tanssisoolon jaksossa "Unohdettujen ilta".
Juoni > Kolmas tuotantokausi

Kesän aikana Tina ja Mike harrastavat seksiä ensimmäisen kerran. Tina kertoo myöhemmin, että kohtaaminen oli ollut ihana koska se oli tapahtunut hänen rakastamansa pojan kanssa. Mike toteaa kolmannen kauden ensimmäisessä jaksossa, että hän käy viimeistä lukuvuottaan. Saatuaan kemiankokeesta arvosanan "A−", hänen isänsä (Keong Sim) on järkyttynyt ja pelkää sen vähentävän hänen mahdollisuuksiaan päästä Harvardiin. Hän vaatii, että Mike keskittyy koulunkäyntiin ja eroaa kuorosta ja tyttöystävästään, joka on auttanut häntä parantamaan laulutaitojaan. Mike pyytää uutta mahdollisuutta ja lupaa tavata yksityisopettajaa parantaakseen arvosanojaan, mutta päättää myöhemmin seurata unelmiaan ja hakea koulun West Side Story-musikaaliin esittämällä kappaleen "Cool". Hän jättää väliin tapaamisen yksityisopettajansa kanssa ja myöntää äidilleen (Tamlyn Tomita) haluavansa tulla tanssijaksi. Hänen äitinsä paljastaa, että luopui nuorena unelmastaan tanssijana eikä halua poikansa tekevän samoin. Miken isä saa selville Miken osallistumisesta West Side Storyyn, ja Mike kertoo hänelle että haluaa olla ammattitanssija, ei lääkäri. Mike katkaisee välit isänsä kanssa kun he eivät löydä yhteistä säveltä, vaikka hän myöhemmin ymmärtää Miken halua tulla tanssijaksi pitkälti tajutessaan toistavansa oman isänsä komentelevia tapoja, mikä johti heidän katkeraan suhteeseen aikuisiällä. Hän tukee Miken päätöstä mennä yliopistoon tanssilinjalle, kun Mikelle annetaan stipendi Chicagossa sijaitsevaan Joffrey Ballet -kouluun hänen valmistuttuaan. Hän ja Tina ovat vielä yhdessä vuoden lopulla, mutta eroavat seuraavan kesän aikana.
Juoni > Neljäs tuotantokausi

Mike palaa McKinleyyn auttaakseen kuoroa koulumusikaalin koreografiassa. Mike tapaa Tinan käytävällä ja kysyy, miksei hän hakenut musikaaliin. Tina kertoo jättäytyneensä pois, ettei hänen tarvitsisi olla Miken lähellä, ottaen kuitenkin lopulta vastaan Jinin roolin. Kun musikaali koittaa, Tina ja Mike kertovat ikävöivänsä toisiaan, vaikka haluavat toistaiseksi pysyä ystävinä.
Juoni > Viides ja kuudes tuotantokausi

Mike jatkaa pieniä vierailujaan koko neljännen- ja viidennen tuotantokauden ajan. Kuudennella tuotantokaudella hänet nähdään Santanan (Naya Rivera) ja Brittanyn sekä Kurtin ja Blainen (Darren Criss) häissä. Tina paljastaa ystävilleen, että hänestä ja Mikesta on tullut taas parhaita ystäviä ja hän aikoo kosia häntä. Mike yllättyy, kun Tina tunnustaa rakkautensa ja kosii. Mike torjuu hänet ystävällisesti sanoen, että on normaalia haluta tiettyjä asioita kun neljä heidän ystäväänsä menevät naimisiin. He suutelevat, ja palaavat yhdessä juhliin. Hänet esiintyy sarjassa viimeisen kerran esittämässä kappaletta "I Lived" muiden glee-klubilaisten kanssa auditoriossa.
Musiikkiesitykset

Ensimmäisellä kaudella Mike esiintyi vain muutamassa glee-klubin musiikkiesityksessä. Hänellä ei ollut sooloja tai muita lauluosuuksia, vaikkakin hänet nähtiin muutamassa tanssinumerossa. Hänen ainoa lauluosuus toisella tuotantokaudella on jaksossa "Duettoja", missä hän esittää kappaleen "Sing!" musikaalista A Chorus Line Tinan kanssa. Molemmat, MTV:n Aly Semigran ja Daily Newsin Anthony Benigno nimesivät kappaleen jakson lempikohdaksi, vaikka Benigno antoi sille arvosanaksi "B", koska sen vetovoima jumittui Miken tanssiin hänen lauluesityksensä sijasta. Vanity Fairin Brett Berk antoi sille neljä tähteä viidestä, korkeimman arvosanansa koko jaksosta. Vaikka The Wall Street Journalin Raymund Flandez ja Houston Chroniclen Bobby Hankinson kommentoivat kappaleesta positiivisesti, ensimmäisen mielestä Tinan huudahduksista alkoi tulla ärsyttäviä ja jälkimmäinen ajatteli sen olleen "kaukana illan parhaasta".
Kolmannella kaudella, Mike laulaa ensimmäisen soolonsa jaksossa "Aasialainen alisuoriutuja", kun hän pyrkii koulun West Side Story-musikaaliin laulamalla kappaleen "Cool". Hänen esityksensä sai paljon positiivistä kritiikkiä kriitikoilta. Billboardin Rae Votta kirjoitti, että "Mike Changin ensimmäiseksi sooloksi se on vakuuttava", ja lisäsi, "ehkä hänen pitäisi esittää Tonya Blainen sijasta". TVLinen Michael Slezak ajatteli myös, että häntä olisi pitänyt harkita Tonyn rooliin, sillä kappale "esitettiin innolla, rehvastelulla ja karismalla". Siitä huolimatta, hän myönsi ettei Mike (ja Shum) ollut "vahvin laulaja". Rolling Stonen Eric Futterman kirjoitti: "Hänellä on luontevat tanssiliikkeet... mutta, vakuuttavimmin, hänen sileä äänensä on kohdallaan, osuen kivasti tiettyihin nousuihin ja laskuihin, mutta enimmäkseen pysyttyään 'tosi coolina', kuten kappaleessa lauletaan".
Jaksossa "Rakkauden asialla", hän laulaa kappaleen "L-O-V-E" Tinan kanssa, joka sai enimmäkseen positiivisia arvosteluja. The Washington Postin Jen Chaney kutsui sitä söpöksi ja eläväksi, ja antoi sille arvosanaksi "A−", ja HuffPost TV:n Crystal Bell kutsui sitä ehdottomaksi täydellisyydeksi. Vaikka TVLinen Michael Slezak ylisti heidän "suloisia ääniä", hän ihmetteli, miksi heidän "harvinaisen valokeilahetkensä piti toimia taustana Artie-Sugar-Rory draamaan" ja antoi sille arvosanan "B". Chaneyn mielestä "nopeat muokkaukset antoivat kappaleelle kivan energian, mutta estivät meitä myös näkemästä Tinan ja Miken tanssia", jonka hän sanoi olleen harmi. The Wall Street Journalin Raymund Flandez ja Entertainment Weeklyn Joseph Branniga Lynch ylistivät Miken ääntä; Lynch sanoi, että hänen äänensä "kuulosti upealta", ja Flandez ilmoitti, että "Mikesta on tullut sujut itsensä kanssa laulajana".
Harry Shum Jr. (kuvassa) näyttelee Mike Changia ohjelmassa Glee.
Käännös suomeksi
Tvøroyri (kunta)

| Tvøroyrar kommuna |
| --- | --- |
 Tvøroyrin keskustaajamaa
 Tvøroyrin kunnan sijainti
Valtio:  Tanska
Itsehallintoalue:  Färsaaret
Saari:  Suðuroy
Pinta-ala:  
 – Kokonaispinta-ala:  43 km²
Väkiluku (2009):  1 770
 – Väestötiheys:  41 as./km²
 
 www.tvoroyri.fo 
Infobox OKVirheellinen NIMI-arvo: 
Tvøroyri  on kunta Färsaarilla. Se on väkiluvultaan Suðuroyn saaren suurin kunta. Tvøroyrin asukasluku on 1 770, joista suurin osa asuu keskustaajamassa Tvøroyrissa.
Kunnan alueella sijaitseva Krambatangin satama on yhdysreitti Suðuroyn ja pääsaaren Streymoyn välillä.
Kylät

Tvøroyri, Froðba, Trongisvágur, Øravík
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: sv:Tvøroyris kommun
Käännös suomeksi
Tulppaanitrumpetti

| Tulppaanitrumpetti |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Kunta::  Kasvit Plantae
Kladi::  Putkilokasvit Tracheophyta
Kladi::  Siemenkasvit Spermatophyta
Kladi::  Koppisiemeniset Magnoliophytina
Kladi::  Aitokaksisirkkaiset Eudicots
Kladi::  Asteridit
Lahko::  Lamiales
Heimo::  Bignoniakasvit Bignoniaceae
Suku::  Tulppaanitrumpetit Spathodea
Laji::  campanulata
Kaksiosainen nimi
 Spathodea campanulata  P.Beauv. 
Katso myös
   Tulppaanitrumpetti Wikispeciesissä   Tulppaanitrumpetti Commonsissa 
Infobox OKNimi-testi OKIUCN-testi OK: 
Tulppaanitrumpetti (Spathodea campanulata) on bignoniakasveihin kuuluva puulaji, joka on ainoa tulppaanitrumpettien suvussa.
Ulkonäkö

Tulppaanitrumpetti on ainavihanta pyöreälatvuksinen puu, joka kasvaa kymmenen metriä korkeaksi. Lehdet sijaitsevat oksien kärjissä, vastakkaisia, lehtiparin lehdistä toinen isompi, jopa 60 senttimetriä pitkä. Lehdet ovat parilehdykkäisiä, yläpinta vihreä, kiiltävä, alapinta vaaleampi, ruskeakarvainen. Kukat kasvavat tiiviinä terttuina oksien päissä. Ne ovat oransseja, joskus keltaisia, 10 cm pitkiä ja 5–7 cm leveitä, vinon kellon muotoisia. Banaaninmuotoiset ruskeat nuput muodostavat kartiomaisia ryhmiä. Hedelmä on kova tuppilo, kooltaan 15–25 cm.
Levinneisyys

Tulppaanitrumpetti kasvaa alkuperäisenä Afrikassa. Sitä viljellään koristepuuna ja laji on villiintynyt luontoon muun muassa Australiassa, Singaporessa ja lukuisilla valtamerten saarilla (Havaiji, Länsi-Intia, Oseania, Intian valtameren saaret).
Aiheesta muualla

Suomen Lajitietokeskus: Tulppaanitrumpetti – Spathodea campanulata
Nam Il

Nam Il (1951)
Nam Il (kor. 남일; 5. kesäkuuta 1913 Venäjän Kaukoitä – maaliskuu 1976) oli pohjoiskorealainen kenraali ja poliitikko.
Elämä > Vaiheet Neuvostoliitossa

Nam syntyi talonpoikaisperheeseen. Hänellä oli myös venäjänkielinen nimi Jakov Petrovitš Nam. Vuonna 1937 Namin perheenjäsenet karkotettiin Uzbekistaniin Neuvostoliitossa toteutettujen etnisten ryhmien pakkosiirtojen yhteydessä. Ei ole varmaa, karkotettiinko myös Nam itse, mutta tältä välttyivät vain hyvin harvat etniset korealaiset. Yhdysvaltalais- ja kiinalaislähteiden mukaan Nam olisi valmistunut yliopistosta Taškentissa vuonna 1939, mutta venäläisten valtionarkistojen tietojen mukaan hän päättikin tuona vuonna opintonsa Tomskissa.
Joka tapauksessa Nam liittyi karkotettujen perheenjäsentensä joukkoon Uzbekistanissa ja suuntautui opetusuralle. Hän meni naimisiin etnisesti korealaisen naisen kanssa ja sai tyttären. Neuvostoliiton tietojen mukaan hän työskenteli toisen maailmansodan ajan Uzbekistanissa. Hän oli koulun opettajana eteläisessä Uzbekistanissa vuosina 1941–1943, minkä jälkeen hän eteni johtoasemaan Qashqadaryon alueen opetushallinnollisissa tehtävissä. Näitä tehtäviä Nam hoiti vuoteen 1946 saakka. Hän sai sodanaikaisesta työstään Uzbekistanissa valtiollisen mitalin. Näiden tietojen kanssa ristiriidassa ovat olleet muun muassa yhdysvaltalaisissa Korean sodan kronikoissa esitetyt kuvaukset Namista oletetusti venäläistaustaisena pohjoiskorealaisena, joka oli palvellut Puna-armeijaa toisessa maailmansodassa.
Elämä > Ura Pohjois-Koreassa

Vuonna 1946 Nam lähti Neuvostoliiton hallinnoimalle alueelle jaetulle Korean niemimaalle. Hän eteni nopeasti Korean työväenpuolueessa ja pääsi varaopetusministeriksi vuonna 1948. Vuonna 1950 hän sai yllättäen nimityksen henkilöstöpäälliköksi armeijaan Korean sodassa kaatuneen Kang Konin seuraajaksi. Hän myös pääsi Korean työväenpuolueen keskuskomitean jäseneksi. Vuonna 1953 Namista tuli kenraali. Aselevon solmimiseksi järjestetyissä neuvotteluissa hän toimi Pohjois-Korean delegaation johtajana. Esimerkiksi amiraali C. Turner Joy arveli muistelmissaan, että Kim Il-sung olisi valinnut Namin esiintymään neuvotteluissa armeijan henkilöstöpäällikkönä vain "nukkena".
Pian Korean sodan jälkeen Nam sai nimityksen Pohjois-Korean ulkoministeriksi. Hänet nimitettiin samaan tehtävään uudelleen vuonna 1957, jolloin hänet nimitettiin myös yhdeksi varapääministereistä. Varapääministerin asemassa hän oli elämänsä loppuun saakka. Nam oli Neuvostoliiton kansalainen vuoteen 1956 saakka, mutta uskoi luottamuksensa ennemmin Kim Il-sungille kuin Nikita Hruštšoville. Hän palveli Kim Il-sungia henkilökohtaisena tulkkina. Vaikka Nam oli salaisen poliisin perustaneen Pang Hak-sen ohella yksi harvoista merkittävistä neuvostotaustaisista pohjoiskorealaisista, jotka selviytyivät 1950-luvun poliittisista puhdistuksista, hän ei välttynyt loputtomiin epäsuosiolta. Hänet erotettiin opetusministerin tehtävistä vuonna 1960, ja hänestä tuli valtion rakennustöiden komitean puhemies. Vuosina 1962–1965 Nam oli kasvavasti poliittisesti eristyksissä, mutta vuonna 1966 hänet nimitettiin uudeksi rautatieministeriksi. Vuonna 1970 päättyi hänen jäsenyytensä puolueen politbyroossa.
Nam sai vuonna 1972 kaksi viimeistä nimitystään, kun hänestä tuli valtion hallintoneuvoston varapuhemies ja valtion kevyen teollisuuden neuvoston komitean puhemies.
Elämä > Kuolema

7. maaliskuuta 1976 ilmoitettiin Namin kuolleen auto-onnettomuudessa. Useat muutkin Pohjois-Korean eliittiin kuuluneet ovat kuolleet epäselviksi jääneissä liikenneonnettomuuksissa. Namin hautajaisseremonia pidettiin 9. maaliskuuta.
Namin Neuvostoliitossa asunut poika matkusti isänsä kuoleman jälkeen Pohjois-Koreaan ja yritti saada aikaiseksi tutkintaa onnettomuudesta. Salaisen poliisin perustanut Pang Hak-se käski pojan poistua ja luopua hänelle kuulumattomiin asioihin sekaantumisesta. Ainakaan Nam ei silti joutunut muodollisen puhdistuksen kohteeksi; hänet esimerkiksi säilytettiin aselevon solmimista esittävässä kuvastossa vuodelta 1953 toisin kuin Kim Tu-bong ja Pak Chong-ae, jotka Pohjois-Korea sensuroi kuvista.